Přistajeni LND su najwjetši producent serbskich tekstow
Budyšin (SN/JaW). Twarske naprawy w Serbskim ludowym ansamblu budu dróše hač planowane. Wo tym informowaše wčera direktor Załožby za serbski lud Jan Budar čłonow rady Załožby za serbski lud. „Za nowe hrajnišćo trjebamy přidatnje 450 000 eurow. Z tym wučinjeja po informacijach załožbowy cyłkowne kóšty za objekt nimale tři miliony, město planowanych 2,5 milionow eurow. To je so hižo loni w decembrje wotbłyšćowało. Přičina je prěnjorjadnje wuwiće płaćiznow w twarskej branši“, wujasni Budar. Dalše kóšty zawinuja tohorunja njeplanowane twarske naprawy, dokelž jedna so wo starši twar. Přidatne pjenjezy přińdu wot Swobodneho stata Sakskeje, z Kulturneho ruma Hornja Łužica-Delnja Šleska a zbytk něhdźe 200 000 eurow přida załožba sama. Kaž Jan Budar dale zdźěli, pak je saněrowanje južneho twarjenja SLA w časowym planje. „Hač do septembra chcemy twarske dźěła zakónčić, tak zo móžemy kaž planowane w oktobrje koncert k wotewrjenju noweho hrajnišća wotměć.
Z nyšporom w połnje wobsadźenej Křižnej cyrkwi je město Drježdźany 28. křižneho kantora Rodericha Kreilu minjenu sobotu oficialnje na wuměnk rozžohnowało. 65lětny je ćěleso přez štwórć lětstotka „na najwyšim niwowje nawjedował a woheń jednoho z najstaršich hólčich chórow Němskeje do přichoda njesł“, hódnoćeše sakska kulturna ministerka Barbara Klepsch (CDU) angažement rodźeneho Mnichowčana a prěnjeho ze Sakskeje njepochadźaceho w tymle zastojnstwje chórowych stawiznow. Kreile je z Křižnym chórom wuspěchi po cyłym swěće swjećił. Srjedź julija budźe hišće raz dźewjeć koncertow z nim w Němskej. Foto: Jürgen Männel
TJ Sokol Spálené Poříčí –Sokoł Ralbicy/Hórki 0:2 (0:2)Zestawa domjacych: Martin Prantner – Jaroslav Sklenář, Štěpán Kuneš, Jaromír Roj, Ondra Bláha, David Gross, Václav Homolka, Jakub Sloup, Jakub Tupý, Marek Hofman, David Šlajs, Luděk Tupý, Václav Hulec, Jan JindřichZestawa hosći: Štefan Pospíšil – Maik Brězan, Jan Hrjehor, Enrico Krawc, Michał Serbin, Markus Serbin, Fabian Pilc, Livius Frencel, Antonius Wałda, Konstantin Hrjehor, Filip Hoffmann, Lavinia Frenclec, Stella Pilcec, Linus Hrjehor
Wid wot pólskeje strony na město Frankobrod (Frankfurt) nad Wódru w Braniborskej pokazuje na tuchwilu jara niski staw rěki. Pegel rěki na němsko-pólskej mjezy wučinješe dźensa dopołdnja 1,28 metrow. Cyle hinak bě połoženje před 25 lětami. Nimale samsny dźeń su tam prěni raz před powodźenjom města warnowali. Po tym dramatiske dny a tydźenje sćěhowachu. Pegel we Frankobrodźe nad Wódru hač na 6,56 metrow stupaše. Foto: dpa/Patrick Pleul
Wočerstwjenišćo w Běłej Wodźe za 435 000 eurow wobšěrnje ponowjaBěła Woda (AK/SN). Přirodna Běłowodźanska Janska kupjel ma spočatk prózdnin wotewrěć. Tole zdźěli nawodnica měšćanskeho twarskeho zarjada Dorit Baumeister na zašłym posedźenju měšćanskeje rady. Poprawom bě start 1. junija předwidźany, ale twarske dźěła traja dlěje hač planowane.„Někotre zbywace twarske dźěła su hišće trěbne. Twarski zawod z Krušwicy je z pjeć ludźimi na městnje a dočinja wonkowne dźěła“, twarska nawodnica rozłoži. Zawod z Habrachćic (Ebersbach) je nowe zachodne twarjenje z kioskom natwarił. Gastronom Steffen Laube chce Jansku kupjel wobhospodarić. Po dlěšim času so wón z Berlina do domizny nawróći. W kupjeli chce wón nimo toho koncerty a filmowe wječory organizować. Z městom je najprjedy raz probowy čas jedneje sezony wujednany. Potom chce komuna kupjel znowa wupisać. Dohromady płaći ponowjenje kupjele 435 000 eurow. Tele wudawki financuja ze swójskimi srědkami a ze spěchowanjom z europskeho fondsa za re ...
Tuchwilu je tež w Hornjej Łužicy dale a wjace ratarskich jězdźidłow po puću. To wšak njezadźiwa, su dźě tež hornjołužiscy ratarjo mjeztym oficialnje žně žita zahajili. Tak su mjez druhim sobudźěłaćerki a sobudźěłaćerjo ratarskeho zawoda LVH Čorny Hodler tele dny na polach mjez Haslowom a Wutołčicami (na foće) nazymski ječmjeń domchowali. Kaž nimale kóžde lěto maja wodźerjo tychle hoberskich mašinow – syčomłóćawow – stajnje tež swěrnych přewodnikow. Baćony běhaja po wotžnjatym polu, zo bychu sej tam picu nazběrali. Tež wokoło Chrósćic a Njeswačidła serbscy burja tele dny nazymski ječmjeń dožněja. Přichodne dny chcedźa započeć rožku a rěpik domchować, štož wšak je wot wjedra wotwisne. Foto: Feliks Haza
7.7.–13.7.2022 Budyski filmowy palast: Thor: Love and Thunder w 3 D: wšědnje 14:30, 17:17 a 20:00 | pj a so 22:45 Thor: Love and Thunder: wšědnje 16:45 a 19:30 | pj a so 22:20 Liebesdings: wšědnje 14:40, 17:10 a 19:40 | pj a so 22:00 The Gray Man: srj 20:00 Alfons Zitterbacke – Endlich Klassenfahrt: wšědnje 14:40 a 17:00 (nimo pj) | pj 16:20 Karlchen – Das große Geburtstagsabenteuer: wšědnje 14:20 | nj 12:30 Minions – Auf der Suche nach dem Mini-Boss w 3 D: wšědnje 15:00, 17:15 a 19:20 (nimo srj) | pj a so 21:45 Minions – Auf der Suche nach dem Mini-Boss: wšědnje 14:30 a 16:50 | nj 12:45 | pj 19:20 Licorice Pizza: pj 17:00 | pó 20:00 Sneak Preview: pó 20:00 Elvis: štw, so, pó a srj 19:20 Dog: pj, nj a wu 19:20 Jurassic World: Ein neues Zeitalter: wšědnje 14:00 a 17:00 | pj, so a pó 20:00 Jurassic World: Ein neues Zeitalter w 3 D: wšědnje 19:20 (nimo pó) Die Geschichte der Menschheit – leicht gekürzt: wšědnje 20:00 (nimo pó) | so, pó a srj 16:20 | pj a so 22:30 Top Gun Maverick: wš ...
Čorny Chołmc (MBc/SN/bn). Prěni „Krabaoke“ je minjenu sobotu něhdźe 30 zajimcow – mjez nimi samo spontani hosćo, kaž cyle čerstwje zmandźelenaj a někotryžkuli wandrowski – ke Krabatowemu młynej w Čornym Chołmcu přiwabił. Zhromadnje spěwachu najwšelakoriše spěwy, kaž na přikład „Wjasele źinsa“ we wersiji skupiny Die Folksamen, předewšěm pak hity w hornjo- a delnjoserbskim přełožku, mjez druhim „Mama mója“ (ABBA) a „Pśez ten monsun“ (Tokio Hotel).Wotpowědne brošurki z tekstami kaž tež cedle z QR-kodom z linkom na nje běštej zarjadowarjej, towarstwo Krabatowy młyn a Choćebuski Kolektiw Wakuum, spřihotowałoj a wupołožiłoj. Nalada bě po jich podaću „wulkotna“. Wosebity karaoke bě projekt idejoweho wubědźowanja „Rěc zwjazuje“ Załožby za serbski lud. Tomule titulej wotpowědowachu tež wupójšane plakaty z „wažnymi wokablemi a wobrotami“ w serbšćinomaj a němčinje, kaž na přikład „Chceš ze mnu rejować?“ a „Chceš jenož hišće ze mnu rejować?“ ...
Marek Krawc rozprawja wo aktualnje rozjimanych temach w ČěskejPraha. Prěnjeho julija je Francoska Čěskej republice symbolisce staflowy štab za prezidentstwo rady EU přepodała. Krajej stej mjenujcy minjeny kónc tydźenja „běh přećelstwa“ k wopomnjeću čěskeho běharja Emila Zátopeka wotměłoj. W Brüsselskim stadionje „Tři lipy“, hdźež bě sportowc 1954 swětowy rekord na distancu 10 kilometrow nastajił, staj Philipe Leglise-Costa a Edita Hrdá, wobaj zapósłancaj EU, sportowe zarjadowanje zahajiłoj. Olympiska dobyćerka Jarmila Kratochvilová a dalši znaći atleća su so na wubědźowanju wobdźělili. „Staflowy běh je něšto cyle wosebiteho. Partneraj dyrbitaj so jedyn na druheho spušćeć móc. Kolegialita a kooperacija budźetej nam wažnej stołpaj za wuspěšne prezidentstwo EU“, rozprawješe Hrdá po přewjedźenej akciji.
Budyšin (SN). Na lětušim posedźenju poradźowaceho wuběrka za prašenja serbskeho ludu poboku zwjazkoweho ministerstwa nutřkowneho chce Domowina nimo předsydy Dawida Statnika a městopředsydow dr. Hartmuta Leipnera a Marka Hančika dwěmaj młodostnymaj z Delnjeje Łužicy wobdźělenje zmóžnić. Za to je hišće trjeba, so z předsydstwom župy Delnja Łužica dorozumić. To je prezidij zwjazkoweho předsydstwa na swojim wčerawšim posedźenju wobzamknył. Kaž třěšny zwjazk informuje, je gremij zdobom přihot wólbow serbskich zastupjerjow rady Załožby za serbski lud za wólbnu periodu 2023-2027 zahajił. Z tym ma so zwjazkowe předsydstwo na posedźenju 25. nowembra zaběrać.Z móžnej nowelu Sakskeho serbskeho zakonja je so prezidij znowa zaběrał. Po njedawnym wuradźowanju prawniskeho wuběrka chcedźa na zetkanje a dorozumjenje mjez prezidijom, wuběrkom a Radu za serbske naležnosće w Sakskej přeprosyć. Nimo toho rozjimachu kónčne wotličenje za institucionelne spěchowanje Domowiny, Rěčneho centruma WITAJ a konkretn ...
pol_Latn szl_Latn szl_Latn szl_Latn szl_Latn szl_Latn szl_Latn deu_Latn szl_Latn ces_Latn slk_Latn